
Tárgy:  Révfülöp és Térsége Napközi Otthonos Óvoda Alapító okiratának és a Társulási Tanács SzMSz módosítása, Társulási megállapodás véleményezése.

	------------------------------				Jogszabállyal nem ellentétes
	Előterjesztő aláírása
								------------------------------------
								Dr. Szabó Tímea jegyző


Tisztelt Társulási Tanács!


1.A Társulási megállapodás 6.2 pontja alapján a Tanács minősített többséggel dönt az általa fenntartott intézmény alapító okiratáról és annak módosításáról.

A Veszprém Megyei Pedagógiai Szakszolgálat megkereste a Közös Önkormányzati Hivatal jegyzőjét egy sajátos nevelési igényű révfülöpi gyermek óvodai elhelyezése ügyében. Jelenleg az Óvoda nem rendelkezik az Alapító okirat szerint a sajátos nevelési igényű gyermekek ellátási kötelezettségével, mely tekintetben kérték, hogy ezt a lakóhely szerinti Óvoda biztosítsa.

A nemzeti köznevelésről szóló 2011. évi CXC. törvény 8.§ (3) bekezdése alapján a .. „A fenntartó az óvodában heti tizenegy órás időkeretben köteles megszervezni a beilleszkedési, tanulási, magatartási nehézséggel küzdő gyermekek fejlesztő, valamint a sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatását.”
A fenti kötelezettség 2016. szeptember 1-től hatályos.

A nemzeti köznevelésről szóló 2011. évi CXC. törvény 84.§ alapján: „ (1) A fenntartó a köznevelési intézmény részére új feladatot az ellátáshoz szükséges feltételek biztosításával állapíthat meg.
(2)418 A fenntartó - önálló költségvetéssel rendelkező intézmény esetében a nevelési-oktatási intézmény költségvetésében - gondoskodik az iskolaszék, az óvodaszék, a szülői szervezet, továbbá az iskolai, kollégiumi diákönkormányzat működési feltételeiről.
(3) A fenntartó tanítási évben, továbbá - a július-augusztus hónapok kivételével - nevelési évben
a) iskolát nem indíthat, továbbá iskolát, kollégiumot, óvodát nem szervezhet át, nem szüntethet meg, fenntartói jogát nem adhatja át,
b) iskolai osztályt, kollégiumi csoportot, óvodai csoportot nem szerveztethet át, és nem szüntettethet meg,
c) az iskola, kollégium, óvoda feladatait nem változtathatja meg.

(7)421 A fenntartó, a tankerületi központ, valamint az állami felsőoktatási intézmény által fenntartott intézmény esetében az oktatásért felelős miniszter legkésőbb az intézkedés tervezett végrehajtása éve májusának utolsó munkanapjáig hozhat döntést422
a) a nevelési-oktatási intézmény fenntartói jogának átadásával,
b) a nevelési-oktatási intézmény átalakításával, amely történhet:
ba) egyesítéssel, amely lehet beolvadás vagy összeolvadás,
bb) szétválasztással, amely lehet különválás vagy kiválás,
c) a nevelési-oktatási intézmény megszüntetésével,
d)423 a nevelési-oktatási intézmény átszervezésével
kapcsolatban.

A fent hivatkozott jogszabályokra tekintettel a Társulási Tanácsnak legkésőbb május utolsó munkanapjáig meg kell hoznia döntését az óvoda feladatainak változtatását illetően, és Alapító okiratát e tekintetben módosítani szükséges. Nevelési évben ezen változtatás csak július és augusztus hónapokban lehetséges. 

Az Alapító okirat módosítása és egységes szerkezetének tervezete elkészítésre került. A módosítás tartalmilag a kormányzati funkció bővítésével a sajátos nevelési igényű gyermekek ellátását veszi fel feladatai közé. A módosítás egyéb részeiben a nyomtatvány formai változásait követi le.

Kérem a Tisztelt Társulási Tanácsot, hogy az előterjesztést megvitatni szíveskedjen.




2.Az Alapító okirat módosítására tekintettel annak tartalmát  a Társulási Tanács Szervezeti és Működi Szabályzatában is szükséges átvezetni. Tekintettel a módosításra előkészítésre került a Szervezeti és Működési Szabályzat módosítása.

Kérem a Tisztelt Társulási Tanácsot, hogy az előterjesztést megvitatni szíveskedjenek.


3.Az 1. pontban írtakra tekintettel a Társulási Tanács dönt az Alapító okirat módosításáról, a Társulási megállapodás 6.2. pontja alapján a Társulás véleményezi a Társulási megállapodás módosítását. 
Az Alapító okirat módosítás tervezetére figyelemmel előkészítésre került a Társulási Megállapodás módosítása.

Kérem a Tisztelt Társulási Tanácsot, hogy az előterjesztést megvitatni szíveskedjenek.




1.Határozati javaslat:

Révfülöp és Térsége Óvoda Intézményfenntartó Társulás Társulási Tanácsa a  Révfülöp és Térsége Napközi Otthonos Óvoda Alapító okirat módosítását és annak egységes szerkezetét 2017. augusztus 1. napjától jóváhagyja.
A Társulási Tanács felkéri a jegyzőt, hogy a Magyar Államkincstár részére az Alapító Okiratot küldje meg, a bejegyzésről intézkedjen.

Felelős: Dr. Szabó Tímea jegyző
Határidő: május 15.



2.Határozati javaslat:

Révfülöp és Térsége Óvoda Intézményfenntartó Társulás Társulási Tanácsa a Társulás Szervezeti és Működési Szabályzatának módosítását és annak egységes szerkezetét 2017 augusztus 1. napjától jóváhagyja.
A Szervezeti és Működési Szabályzat módosítása és egységes szerkezete 2017. január 1. napjával válik hatályossá.
A Társulási Tanács felkéri a jegyzőt, hogy a szükséges intézkedéseket tegye meg.

Felelős: Dr. Szabó Tímea
Határidő: május 15.



3.Határozati javaslat:

Révfülöp és Térsége Óvodai Intézményfenntartó Társulás Társulási Tanácsa a Révfülöp és Térsége Óvodai Intézményfenntartó Társulás Társulási megállapodás 2017. augusztus 1. hatályú módosítását és annak egységes szerkezetét véleményezte, és azt  tudomásul veszi. 
A Társulási Tanács felkéri a Társulás Elnökét, hogy a döntés értelmében szükséges intézkedéseket tegye meg. 

Felelős: Kondor Géza Társulási Tanács Elnöke
Határidő: azonnal

